stanford-oval/wikipedia huggingface dataset:
การดูแลและหาเพื่อน
การดูแลภายใต้ความเครียด > การเลี้ยงลูกร่วมกัน

การดูแลและผูกมิตรเป็นกลยุทธ์แบบปรับตัวที่จำเป็น เพื่อช่วยเพิ่มความสำเร็จทางการสืบพันธ์ของหญิงในสัตว์ที่เลี้ยงลูกร่วมกัน (cooperative breeders)
สัตว์ที่เลี้ยงลูกร่วมกันเป็นสัตว์อยู่เป็นกลุ่มที่คนช่วยดูแลผู้ไม่ใช่มารดาเป็นสิ่งจำเป็นให้ทารกและเด็กรอดชีวิต
สัตว์ที่เลี้ยงลูกร่วมกันรวมทั้งหมาป่า ช้าง สัตว์อันดับวานรที่ไม่ใช่มนุษย์หลายพันธุ์ และมนุษย์
ในบรรดาสัตว์อันดับวานรและสัตว์เลี้ยงลูกด้วยนมโดยมาก กระบวนการทางต่อมไร้ท่อและระบบประสาททำให้หญิงดูแลทารก แม้ที่ไม่ใช่ญาติ หลังจากได้รับสัญญาณต่าง ๆ จากทารกเป็นเวลานานพอ
หมาป่าตัวเมียที่ไม่ใช่แม่และหมาที่ไม่ได้เลียงบางครั้งจะเริ่มมีนมเพื่อช่วยเลี้ยงลูกของหมาตัวเมียที่เป็นแม่ฝูง
มนุษย์เกิดมาช่วยตนเองไม่ได้ จำเป็นต้องได้การเลี้ยงดูจากพ่อแม่ โตช้า และอาศัยการดูแลของพ่อแม่จนถึงวัยผู้ใหญ่ต้น ๆ และบ่อยครั้งนานกว่านั้น
ในช่วงวิวัฒนาการของมนุษย์โดยมาก มนุษย์ได้หาอาหารแบบนักล่า-เก็บของป่า
ในบรรดาชุมชนนักล่า-เก็บของป่าที่ไม่ใช้วิธีการคุมกำเนิดปัจจุบัน หญิงจะมีความเท่าเทียมกันสูง และมักจะคลอดลูกประมาณทุก ๆ 4 ปีในช่วงวัยเจริญพันธุ์
และเมื่อคลอดลูก บ่อยครั้งจะมีลูกหลายคนต้องดูแล ผู้ต้องอาศัยผู้ใหญ่เพื่ออาหารและที่อยู่อย่างน้อย 18 ปีหรือมากกว่านั้น
กลยุทธ์การสืบพันธุ์เช่นนี้จะวิวัฒนาการขึ้นมาไม่ได้ถ้าหญิงไม่ได้รับความช่วยเหลือจากผู้อื่น
พี่เลี้ยง (คือผู้ช่วยที่ไม่ใช่แม่ของเด็ก) ป้องกัน ให้อาหาร อุ้ม และดูแลเด็ก
ซึ่งอาจจะเป็นป้า ลุง พ่อ ย่ายาย พี่น้อง และหญิงอื่น ๆ ในชุมชน
แม้แต่ในสังคมตะวันตกปัจจุบัน พ่อแม่บ่อยครั้งต้องอาศัยญาติ เพื่อน หรือพี่เลี้ยงเด็กเพื่อช่วยดูเด็ก
ในปี 2552 มีนักวิชาการที่อ้างว่า การช่วยกันเลี้ยงลูกในมนุษย์อาจเป็นเหตุให้เกิดวิวัฒนาการการปรับตัวทางจิตใจให้ชอบเข้าสังคมมากขึ้น ปรับการรู้จำทางสังคม (social cognition) ปรับสมรรถภาพการรู้คิดเพื่อประโยชน์ส่วนรวม รวมทั้งความสมัครใจเพื่อแชร์ความรู้สึกในใจ และการมีจุดประสงค์ร่วมกัน
กระบวนการทางการรู้คิดที่ชอบสังคมที่เกิดจากการเลี้ยงลูกร่วมกันอาจนำให้เกิดวัฒนธรรมและภาษา
การผูกมิตรเมื่อเครียด

การใช้ชีวิตเป็นกลุ่มมีประโยชน์มากมาย รวมทั้งการป้องกันสัตว์ร้าย และการร่วมมือกันเพื่อบรรลุเป้าหมายเดียวกัน เพื่อเข้าถึงทรัพยากรธรรมชาติ
หญิงสร้าง ธำรง และใช้เครือข่ายสังคม โดยเฉพาะมิตรภาพกับหญิงอื่น ในการจัดการบริหารสถานการณ์ที่สร้างความเครียด
ในสถานการณ์ที่มีภัย สมาชิกกลุ่มจะเป็นแหล่งให้ความสนับสนุนและความป้องกันสำหรับหญิงและลูก ๆ ของตน
งานวิจัยแสดงว่าหญิงมีโอกาสหาคนช่วยเมื่อเกิดความทุกข์สูงกว่า เมื่อเทียบกับชาย
ทั้งหญิงและหญิงวัยรุ่นรายงานว่ามีแหล่งสนับสนุนทางสังคมมากกว่า และมีโอกาสหันหาเพื่อนเพศเดียวกันเพื่อขอความช่วยเหลือมากกว่าชายหรือเด็กชาย
โดยเป็นเรื่องที่ข้ามวัฒนธรรมต่าง ๆ หญิงและเด็กหญิงมักจะให้ความช่วยเหลือแก่กันบ่อยครั้งกว่าและดีกว่าชาย  และมีโอกาสหาความช่วยเหลือและการสนับสนุนจากเพื่อนหญิงหรือญาติหญิงอื่น ๆ มากกว่า
หญิงมักจะผูกพันกับหญิงอื่นในสถานการณ์ที่เครียด
แต่ว่า ถ้าต้องเลือกระหว่างรอคนเดียวหรือผูกมิตรกับชายแปลกหน้าก่อนแก้ปัญหาในแล็บที่ทำให้เครียด หญิงจะเลือกรอคนเดียว
เครือข่ายสังคมหญิงสามารถให้ความช่วยเหลือเรื่องการดูแลเด็ก การแลกเปลี่ยนทรัพยากร และการป้องกันจากสัตว์ร้าย อันตรายอื่น ๆ และจากคนกลุ่มอื่น ๆ
มีนักวิชาการสองพวก (ปี 2535 และ 2543) ทีอ้างว่า กลุ่มสังคมหญิงสามารถให้การป้องกันจากความก้าวร้าวรุกรานจากชาย
การผูกมิตรเมื่อเครียด > มูลฐานทางประสาทร่วมต่อไร้ท่อ

งานศึกษาในมนุษย์และสัตว์ (ทบทวนในปี 2543) แสดงว่า ออกซิโทซินเป็นกลไกทางประสาทร่วมต่อมไร้ท่อ (neuroendocrine) ของการตอบสนองต่อความเครียดแบบ "ผูกมิตร" ของหญิง
การให้ออกซิโทซินกับหนูและสัตว์วงศ์หนูทุ่ง (Microtus ochrogaster) เพิ่มการมาหาสู่กันทางสังคมและการดูแลกันและกัน ลดความเครียด และลดความก้าวร้าว
ในมนุษย์ ออกซิโทซินโปรโหมตความรักระหว่างแม่ลูก ระหว่างคู่ และระหว่างเพื่อน
การคุยติดต่อกับผู้อื่นหรือได้รับความช่วยเหลือในเวลาที่เครียด ทำให้ระบบประสาทซิมพาเทติกและระบบประสาทต่อมไร้ท่อตอบสนองต่อความเครียดลดลง
แม้ว่า การช่วยเหลือทางสังคมจะช่วยลดการตอบสนองทางสรีรภาพเช่นนี้ทั้งในหญิงชาย แต่ว่า หญิงมีโอกาสสูงกว่าที่จะหาคนช่วยเมื่อเครียด
นอกจากนั้นแล้ว การได้รับความช่วยเหลือจากหญิงอีกคนยังช่วยลดความเครียดได้ดีกว่า
การผูกมิตรเมื่อเครียด > ประโยชน์ของความผูกพันภายใต้ความเครียด

ตามนักเขียนท่านหนึ่ง พฤติกรรมผูกพันและการดูแลช่วยลดการตอบสนองต่อความเครียดทางชีวภาพทั้งในพ่อแม่และลูก และดังนั้น ช่วยลดภัยต่อสุขภาพเกี่ยวกับความเครียด
ส่วนการผูกมิตร อาจมีประโยชน์มากทั้งทางใจและทางสุขภาพในเวลาเครียด
การแยกตัวออกทางสังคมสัมพันธ์กับความเสี่ยงตายที่สูงขึ้นอย่างสำคัญ เทียบกับการสนับสนุนทางสังคมที่สัมพันธ์กับการมีสุขภาพดี รวมทั้งความเสี่ยงป่วยและความตายที่ลดลง
หญิงมีการคาดหมายคงชีพนับแต่เกิดมากกว่าชายในประเทศโดยมากที่สามารถเข้าถึงหมอพยาบาลได้เท่าเทียมกัน
ยกตัวอย่างเช่น ในประเทศสหรัฐอเมริกาความแตกต่างระหว่างหญิงชายเกือบถึง 6 ปี
สมมติฐานหนึ่งก็คือว่า การตอบสนองต่อความเครียดของชาย (รวมทั้งความก้าวร้าว การถอนตัวจากสังคม และการใช้สารเสพติด) ทำให้เสี่ยงต่อผลทางสุขภาพที่ไม่พึงประสงค์
และโดยเปรียบเทียบกัน การตอบสนองต่อความเครียดของหญิง ซึ่งรวมการหันหาการสนับสนุนช่วยเหลือทางสังคม อาจช่วยป้องกันสุขภาพ
การผูกมิตรเมื่อเครียด > การแข่งขันเพื่อทรัพยากร

การอยู่เป็นกลุ่มและการผูกพันกับผู้ที่ไม่ใช่เป็นญาติกันและเป็นเพศเดียวกัน (ที่ไม่มีเป้าหมายความสนใจทางพันธุกรรมที่เหมือนกัน) ก็ก่อปัญหาการแข่งขันเพื่อให้ได้ทรัพยากรที่จำกัด เช่น สถานะทางสังคม อาหาร และคู่ ด้วย
ความเครียดทางความสัมพันธ์เป็นปัญหาที่สามัญและก่อความเครียดมากที่สุดสำหรับหญิง
แม้ว่า การตอบสนองต่อความเครียดโดยการผูกมิตรอาจจะทำงานเป็นพิเศษในหญิงภายใต้สถานการณ์ที่ขาดอาหาร
แต่การขาดทรัพยากรก็ยังสร้างการแข่งขันที่รุนแรงยิ่งขึ้นเพื่อได้ทรัพยากรเหล่านั้น
ในสถานการณ์ที่มีหญิงมากกว่าชาย ในที่ที่ชายกลายเป็นทรัพยากรที่จำกัดกว่า การแข่งขันระหว่างหญิงจะหนักขึ้น บางครั้งจนถึงความรุนแรง
แม้ว่าอัตราอาชญากรรมของชายจะมากกว่าหญิง การถูกจับเพราะทำร้ายร่างกายในหญิงมีการกระจายตัวตามอายุเหมือนกับชาย โดยถึงจุดยอดสุดในหญิงปลายวัยรุ่นจนถึงประมาณอายุ 25 ปี
ซึ่งเป็นช่วงอายุที่หญิงมีศักยภาพสูงสุดในการสืบพันธุ์ และจะประสบกับการแข่งขันเพื่อคู่มากที่สุด
ดังนั้น ประโยชน์ของความผูกพันจะต้องมีค่ามากกว่าราคาเพื่อที่พฤติกรรมเยี่ยงนี้จะเกิดวิวัฒนาการได้
การผูกมิตรเมื่อเครียด > การแข่งขันเพื่อทรัพยากร > ความแข่งขันและความก้าวร้าว

อัตราความก้าวร้าวระหว่างมนุษย์ชายและหญิงอาจจะไม่ต่างกัน แต่ว่า รูปแบบความก้าวร้าวระหว่างเพศก็ต่างกัน
โดยทั่วไป แม้ว่าหญิงจะแสดงความก้าวร้าวทางกายน้อยกว่า แต่ก็มักจะแสดงโดยทางอ้อมเท่ากันหรือมากกว่า เช่น การกีดกันจากสังคม การนินทา การปล่อยข่าวลือ และการว่าร้าย
เมื่อจัดให้มีแรงจูงใจในเรื่องคู่หรือการแข่งขันทางสถานะในการทดลองภายในสถานการณ์ที่สร้างความก้าวร้าว ชายมักจะเลือกแสดงความก้าวร้าวโดยตรงกับชายอีกคนหนึ่ง เทียบกับหญิงที่แสดงโดยอ้อมกับหญิงอีกคนหนึ่ง
แต่ว่า การจัดให้แข่งขันเพื่อทรัพยากรจะเพิ่มความก้าวร้าวโดยตรงทั้งในหญิงชาย
และเข้ากับผลที่พบนี้ อัตราความรุนแรงและอาชญากรรมจะสูงกว่าทั้งในหญิงชายเมื่อทรัพยากรขาดแคลน
โดยเปรียบเทียบกัน การแข่งขันเพื่อทรัพยากรจะไม่เพิ่มความก้าวร้าวโดยตรงทั้งในหญิงชาย ถ้าให้จินตนาการว่าตนแต่งงานและมีลูกเล็กคนหนึ่ง
เพราะว่า การได้รับความบาดเจ็บทางกายต่อพ่อหรือแม่จะเป็นราคาสำหรับครอบครัว
ความแปรปรวน (variance) ที่ต่ำกว่าในความสำเร็จของการสืบพันธุ์ และราคาที่สูงกว่าเมื่อใช้ความก้าวร้าวทางกาย อาจอธิบายอัตราความก้าวร้าวทางกายในระหว่างหญิงเทียบกับชาย
คือ หญิงโดยทั่วไปมีโอกาสมีลูกในชีวิตมากกว่าชาย
ดังนั้น การต่อสู้แล้วเสี่ยงบาดเจ็บหรือตายจะเป็นราคาความเหมาะสมที่สูงสำหรับหญิง
นอกจากนั้นแล้ว การรอดชีวิตของเด็กเล็ก ๆ ยังพึ่งแม่มากกว่าพ่อ ซึ่งเน้นให้เห็นความสำคัญของความปลอดภัย การรอดชีวิต และการหลีกเลี่ยงความเสี่ยงของแม่
ทารกโดยหลักจะติดแม่ และการตายของแม่เพิ่มโอกาสความตายในวัยเด็กในสังคมนักล่า-เก็บของป่า 5 เท่าตัว เทียบกับ 3 เท่าตัวถ้าพ่อตาย
ดังนั้น หญิงจึงตอบสนองต่อภัยโดยดูแลและผูกมิตร และความก้าวร้าวของหญิงบ่อยครั้งเป็นแบบอ้อมหรือแบบแอบแฝงโดยธรรมชาติก็เพื่อเลี่ยงการแก้เผ็ดหรือการบาดเจ็บทางกาย
การผูกมิตรเมื่อเครียด > การแข่งขันเพื่อทรัพยากร > ความแข่งขันและความก้าวร้าว > การสู้กันด้วยปาก

หญิงผูกมิตรกับคนอื่นไม่ใช่เพื่อความปลอดภัยอย่างเดียว แต่เพื่อสร้างพันธมิตรเพื่อแข่งขันกับสมาชิกของกลุ่มอื่นเพื่อทรัพยากร เช่น อาหาร คู่ และทรัพยากรทางสังคมและวัฒนธรรม (เช่น สถานะ ตำแหน่งทางสังคม สิทธิและหน้าที่รับผิดชอบ)
การสู้กันด้วยปากเป็นกลยุทธ์การแข่งขันในรูปแบบของความก้าวร้าวทางวาจาโดยอ้อมต่อคู่แข่ง
การนินทา (gossip) เป็นกลยุทธ์หนึ่ง ซึ่งกระจายข่าวที่ทำชื่อเสียงของคู่แข่งให้เสียหาย
มีทฤษฎีหลายอย่างเกี่ยวกับการนินทา รวมทั้งเป็นการเชื่อมความสัมพันธ์กันทางสังคม และเป็นการรวมกลุ่ม
แต่ว่า เข้ากับทฤษฎีทางสงครามข้อมูล (informational warfare) เนื้อความของสิ่งที่นินทาจะต้องเข้าประเด็นกับสถานการณ์
ยกตัวอย่างเช่น ถ้ากำลังแข่งขันเพื่อตำแหน่งในที่ทำงาน คนมักจะกระจายข่าวไม่ดีเกี่ยวกับงานของคู่แข่งให้เพื่อนร่วมงาน
การนินทาว่าร้ายยังเพิ่มขึ้นตามความขาดแคลนทางทรัพยากรหรือตามค่าของทรัพยากรด้วย
นอกจากนั้นแล้ว คนมักจะกระจายข่าวร้ายเกี่ยวกับคู่แข่งแต่มักจะกระจ่ายข่าวดีเกี่ยวกับสมาชิกครอบครัวและเพื่อน
และดังที่ได้กล่าวแล้ว การผูกมิตรจะช่วยป้องกันหญิงจากอันตราย รวมทั้งความมุ่งร้ายจากผู้อื่น ๆ
ซึ่งไม่จำกัดเพียงแค่การทำร้ายทางกายแต่รวมการเสียชื่อเสียงทางสังคมด้วย
ดังนั้น หญิงผูกมิตรและสร้างพันธมิตรส่วนหนึ่งก็เพื่อแข่งขันเพื่อได้ทรัพยากรที่จำกัด และส่วนหนึ่งก็เพื่อป้องกันตัวเองจากอันตรายต่อความสัมพันธ์หรือชื่อเสียง
การมีเพื่อนหรือพันธมิตรช่วยขัดขวางการนินทาว่าร้าย เพราะพันธมิตรมีสมรรถภาพที่จะเอาคืนสูงกว่าสมรรถภาพของบุคคลคนเดียว
งานวิจัยปี 2552 พบว่า การอยู่ด้วยของเพื่อนคู่แข่งลดความโน้มเอียงที่จะนินทาคู่แข่ง
และผลนี้จะแรงกว่าถ้าเพื่อนมาจากสิ่งแวดล้อมทางสังคมที่เกี่ยวข้องกัน (เช่น ในที่ทำงานเดียวกัน) เทียบกับเพื่อนที่มาจากกลุ่มที่ไม่เกี่ยวข้องกัน
เพื่อนช่วยเพิ่มความรู้สึกว่าหญิงนั้นมีสมรรถภาพในการทำลายชื่อเสียงของคู่แข่งและในการป้องกันการก้าวร้าวโดยอ้อมอื่น ๆ
ดูเพิ่ม

การรับมือ (จิตวิทยา)
การตอบสนองโดยสู้หรือหนี
จิตวิทยาเชิงบวก
แหล่งข้อมูลอื่น

Aronson, E., Wilson, T.D., & Akert, R.M. (2005). Social Psychology. (5th ed.) Upper Saddle River, NJ: Pearson Education, Inc.
Friedman, H.S., & Silver, R.C. (Eds.) (2007). Foundations of Health Psychology. New York: Oxford University Press.
Gurung, R.A.R. (2006). Health Psychology: A Cultural Approach. Belmont, CA: Thomson Wadsworth.
"Tend and Befriend" เก็บถาวร 1 กรกฎาคม 2007 ที่ archive.today, Nancy K. Dess, Psychology Today
จอร์จ ฟลอยด์

| จอร์จ ฟลอยด์ |
| --- | --- |
เกิด: จอร์จ เพอร์รี ฟลอยด์ จูเนียร์ 14 ตุลาคม ค.ศ. 1973(1973-10-14) เฟย์เอตต์วิลล์ รัฐนอร์ทแคโรไลนา สหรัฐ
เสียชีวิต: 25 พฤษภาคม ค.ศ. 2020(2020-05-25) (46 ปี) มินนีแอโพลิส รัฐมินนิโซตา สหรัฐ
สาเหตุเสียชีวิต: หัวใจหยุดเต้นเฉียบพลันเนื่องจากถูกกดทับที่คอ
อาชีพ: คนขับรถบรรทุก เจ้าหน้าที่รักษาความปลอดภัย
มีชื่อเสียงจาก: สาเหตุการเสียชีวิต
บุตร: 5 คน
จอร์จ เพอร์รี ฟลอยด์ จูเนียร์ (อังกฤษ: George Perry Floyd Jr.; 14 ตุลาคม ค.ศ. 1973 – 25 พฤษภาคม ค.ศ. 2020) เป็นชายชาวอเมริกันเชื้อสายแอฟริกาที่ถูกฆาตกรรมโดยตำรวจผิวขาวขณะถูกจับกุมที่มินนีแอโพลิส รัฐมินนิโซตา หลังพนักงานร้านค้าสงสัยว่าฟลอยด์อาจใช้ธนบัตร 20 ดอลลาร์ปลอมเมื่อวันที่ 25 พฤษภาคม ค.ศ. 2020 เดเรก ชอวิน เจ้าหน้าที่ตำรวจคนหนึ่งจากทั้งสี่คนที่เข้ามายังที่เกิดเหตุ คุกเข่าบนคอและหลังของฟลอยด์นาน 9 นาที 29 วินาที ทำให้เขาเสียชีวิตจากการขาดออกซิเจน หลังการฆาตกรรมจึงเกิดการประท้วงต่อการใช้กำลังเกินกว่าเหตุโดยตำรวจ โดยเฉพาะต่อคนผิวดำ ซึ่งกระจายไปทั่วสหรัฐและทั่วโลกอย่างรวดเร็ว "I can't breathe" คำพูดตอนที่เสียชีวิต กลายเป็นสโลแกนรณรงค์ของกลุ่มประท้วง
ฟลอยด์เกิดที่เฟย์เอตต์วิลล์ รัฐนอร์ทแคโรไลนา เติบโตที่ฮิวสตัน รัฐเท็กซัส โดยเล่นอเมริกันฟุตบอลและบาสเกตบอลในช่วงไฮสกูลและวิทยาลัย จากนั้นใน ค.ศ. 1997 ถึง 2005 เขาถูกตัดสินว่ามีความผิด 8 กระทง โดยถูกจำคุกสี่ปีหลังทำการต่อรองคำรับสารภาพฐานบุกรุกเข้าไปในเคหสถานในเวลากลางคืนเพื่อขโมยของใน ค.ศ. 2007 หลังได้รับทัณฑ์บนใน ค.ศ. 2013 เขาจึงทำหน้าที่เป็นที่ปรึกษาในชุมชนศาสนาของเขา และโพสต์วิดีโอต่อต้านความรุนแรงลงในโซเชียลมีเดีย ใน ค.ศ. 2014 เขาย้ายไปยังพื้นที่มินนิแอโพลิส โดยอาศัยใกล้ชานเมืองเซนต์ลุยส์พาร์กและทำงานเป็นคนขับรถบรรทุกและเจ้าหน้าที่รักษาความปลอดภัย ใน ค.ศ. 2020 เขาสูญเสียทั้งสองงานในช่วงการแพร่ระบาดของโควิด-19
หลังจากเสียชีวิต ทางสภานครมินนิแอโพลิสยุติคดีความเกี่ยวกับการเรียกร้องสินไหมมรณกรรมอย่างผิดกฎหมาย (wrongful death lawsuit) กับครอบครัวฟลอยด์ด้วยเงิน 27 ล้านดอลลาร์สหรัฐ ชอวินถูกตัดสินให้มีความผิด 2 กระทงฐานฆาตกรรมและฆ่าคนตายโดยไม่เจตนาในวันที่ 20 เมษายน ค.ศ. 2021 และในวันที่ 25 มิถุนายน ค.ศ. 2021 เขาถูกตัดสินให้จำคุก 22 1/2 ปี ส่วนเจ้าหน้าที่อีกสามคนในที่เกิดเหตุภายหลังถูกตัดสินให้มีความผิดฐานละเมิดสิทธิพลเมืองของฟลอยด์
ชีวิตช่วงต้นและการศึกษา

ฟลอยด์เกิดในวันที่ 14 ตุลาคม ค.ศ. 1973 ที่เฟย์เอตต์วิลล์ รัฐนอร์ทแคโรไลนา จากจอร์จ เพอร์รี (1949–2002) กับลาร์ซีเนีย "ซิสซี" โจนส์ ฟลอยด์ (1947–2018) เขามีพี่น้อง 4 คน
หลังพ่อแม่ของฟลอยด์แยกทางกันตอนอายุ 2 ขวบ แม่นำลูก ๆ ของเธอไปที่ฮิวส์ตัน รัฐเท็กซัส ครอบครัวเข้าอาศัยในโครงการบ้านพักอาศัยสาธารณะ Cuney Homes รู้จักกันในชื่อ the Bricks ในย่านที่สามของฮิวส์ตันที่มีประวัติเป็นชุมชนชาวอเมริกันเชื้อสายแอฟริกา ตอนวัยเด็ก ฟลอยด์ได้รับการเรียกขานเป็นเพอร์รี หรือบิ๊กฟลอยด์ เนื่องจากเขาสูงกว่า หก ฟุต (183 เซนติเมตร) ในช่วงเรียนมัธยมต้น เขาเห็นว่ากีฬาเป็นเครื่องมือในการพัฒนาชีวิตของเขา
ฟลอยด์เข้าเรียนที่โรงเรียนมัธยมศึกษาตอนต้นไรอัน และจบการศึกษาจากเยตส์ไฮสกูลใน ค.ศ. 1993 ขณะเรียนอยู่ที่เยตส์ เขาเป็นกัปตันร่วมของทีมบาสเกตบอลโดยเล่นเป็นเพาเวอร์ฟอร์เวิร์ด และยังเข้าในทีมอเมริกันฟุตบอลในฐานะไทต์เอนด์ และใน ค.ศ. 1992 ทีมองเขาสามารถเข้าไปยังการแข่งขันชิงแชมป์ระดับรัฐเท็กซัส
ฆาตกรรม

บทความหลัก: การเสียชีวิตของจอร์จ ฟลอยด์
เมื่อวันที่ 25 พฤษภาคม ค.ศ. 2020 พนักงานร้านขายของชำ Cup Foods โทรหาตำรวจโดยสงสัยว่าฟลอยด์ใช้ธนบัตร 20 ดอลลาร์ปลอม ฟลอยด์นั่ในรถกับผู้โดยสารคนอื่น 2 คน เจ้าหน้าที่ตำรวจใช้กำลังลากฟลอยด์ออกจากรถและใส่กุญแจมือเขา
ฟลอยด์ถูกฆาตกรรมจากเดเรก ชอวิน เจ้าหน้าที่ตำรวจมินนิแอโพลิสผิวขาวผู้ใช้เข่ากดที่คอของฟลอยด์เป็นเวลา 9 นาที 29 วินาที
ขณะที่ฟลอยด์ถูกใส่กุญแจมือคว่ำหน้าอยู่บนถนน
วิดีโอจากมือถือของพยานเผยให้เห็นว่า
เจ้าหน้าที่อีก 2 นายเข้ายับยั้งฟลอยด์ไว้ และเจ้าหน้าที่คนที่ 4 กันไม่ให้ผู้สังเกตการณ์เข้าไปแทรกแซง
ขณะที่ฟลอยด์ได้ร้องขอซ้ำแล้วซ้ำเล่าว่าตนหายใจไม่ออก
ในช่วงสองนาทีสุดท้าย
ตัวฟลอยด์ไม่มีความเคลื่อนไหวและไม่มีชีพจร
แต่ชอวินยังคงกดเข่าที่คอและหลังของฟลอยด์ขณะที่เจ้าหน้าที่การแพทย์ฉุกเฉินเดินทางมาถึงเพื่อรักษาฟลอยด์
สิ่งสืบทอด > การชุมนุม

บทความหลัก: การประท้วงกรณีจอร์จ ฟลอยด์
หลังจากฟลอยด์ถูกฆาตกรรม เกิดการประท้วงและการจลาจลเพื่อต่อต้านการใช้กำลังเกินกว่าเหตุโดยตำรวจต่อผู้ต้องสงสัยผิวดำและการขาดความรับผิดชอบของตำรวจทั่วโลก การประท้วงเริ่มขึ้นที่มินนิแอโพลิสหนึ่งวันหลังเกิดเหตุ และกระจายไปในเมืองทั่ว 50 รัฐของสหรัฐและระดับนานาชาติ เดอะนิวยอร์กไทมส์กล่าวถึงเหตุการณ์ที่เกิดขึ้นหลังการฆาตกรรมของฟลอยด์ และวิดีโอที่เผยแพร่ออกไปเป็น "การประท้วงที่ใหญ่ที่สุดในสหรัฐนับตั้งแต่สมัยสิทธิพลเมือง (Civil Rights era)" การเรียกร้องให้ตัดงบและยุบเลิกตำรวจกระจายอย่างแพร่หลาย การประท้วงกลายเป็นเหตุการณ์ความไม่สงบทางสังคมครั้งแรกที่สร้างความเสียหายให้กับอุตสาหกรรมประกันภัยเกิน 1 พันล้านดอลลาร์สหรัฐ ในบางเมือง การประท้วงมีความรุนแรงมากจนต้องมีการประกาศเคอร์ฟิว
สิ่งสืบทอด > ความพยายามอภัยโทษหลังเสียชีวิต

ใน ค.ศ. 2022 คณะกรรมการอภัยโทษและทัณฑ์บนแห่งรัฐเท็กซัสปฏิเสธที่จะออกใบอภัยโทษหลังเสียชีวิตในเรื่องการตรวจค้นยาเสพติดใน ค.ศ. 2004 ที่นำไปสู่การตัดสินลงโทษฟลอยด์ในทางอาญา
ชีวิตส่วนตัว

ฟลอยด์เป็นลูกคนโตจากพี่น้อง 5 คน และเขามีลูก 5 คน ซึ่งรวมลูกสาวสองคน (อายุ 6 ขวบและ 22 ปีตอนที่เขาถูกฆาตกรรม) และลูกชายวัยผู้ใหญ่ เขายังมีหลานสองคน
ในเดือนสิงหาคม ค.ศ. 2017 ฟลอยด์พบกับแฟนชื่อคอร์ตนีย์ รอสส์ที่มินนิแอโพลิส แต่ว่าทั้งคู่แยกทางกันในช่วงต้น ค.ศ. 2020
อ่านเพิ่ม

Barbot, Oxiris (July 2, 2020). "George Floyd and Our Collective Moral Injury". American Journal of Public Health. 110 (9): 1253. doi:10.2105/AJPH.2020.305850. ISSN 0090-0036. PMC 7427243. PMID 32614647.
Samuels, Robert; Olorunnipa, Toluse (2022). His Name Is George Floyd: One Man's Life and the Struggle for Racial Justice. New York: Viking. ISBN 9780593490617. OCLC 1312917362.
แหล่งข้อมูลอื่น

| วิดีโอหลายคลิปจากแหล่งข้อมูลภายนอก |
| --- | --- |
 George Floyd Memorial Service in Minneapolis, June 4, 2020, C-SPAN
 George Floyd Funeral Service in Houston, June 9, 2020, C-SPAN
จอร์จ ฟลอยด์ ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 2  เวิลด์แคต 2 
ประจำชาติ:  นอร์เวย์  กาตาลุญญา  เยอรมนี  สหรัฐ 2  เช็กเกีย  โปแลนด์ 
ศิลปิน:  มิวสิกเบรนซ์ 
อื่น ๆ:  IdRef 
อนุสรณ์แด่ฟลอยด์หลังเหตุฆาตกรรมเพียงสองวัน
รภม้าที่บรรจุโลงศพของฟลอยด์เดินทางไปยังสุสานที่แพร์แลนด์ รัฐเท็กซัสในวันที่ 9 มิถุนายน ค.ศ. 2020
ทริปเปิลคราวน์แชมเปียนชิป

ทริปเปิลคราวน์ แชมเปี้ยนชิพ (อังกฤษ: Triple Crown Championship) เป็นความสำเร็จในมวยปล้ำอาชีพ เป็นความแตกต่างเกิดขึ้นกับนักมวยปล้ำมืออาชีพที่ได้รับรางวัลชนะเมื่อได้แชมป์ 3 เส้น
ดับเบิลยูดับเบิลยูอี > รายชื่อผู้ที่ได้แชมป์ทริปเปิลคราวน์ ในดับเบิลยูดับเบิลยูอี > แท็กทีม

| Text |
| --- | --- | --- |
| Dates in bold | The date the team achieved the Triple Crown |  |
Colors
|   | Won title as members of the Raw brand |  |
|   | Won title as members of the SmackDown brand |  |
|   | Won title as members of the NXT brand |  |
| Champions | Tag team championships> Raw | Tag team championships> SmackDown | Tag team championships> NXT |
| --- | --- | --- | --- |
| The Revival (Scott Dawson and Dash Wilder) | February 11, 2019 | September 15, 2019 | October 22, 2015 |
| The Street Profits (Angelo Dawkins and Montez Ford) | March 2, 2020 | October  12, 2020 | June 1, 2019 |
| The New Day (Kofi Kingston and Xavier Woods) | April 26, 2015 (with Big E) | July 23, 2017 (with Big E) | December 10, 2022 |
| Text |
| --- | --- |
Dates in bold: The date the wrestler achieved the Triple Crown
Names in bold: Indicates the wrestler is also a Grand Slam Champion
Colors
 : Won title as a member of the Raw brand
 : Won title as a member of the SmackDown brand
: Won title when the brand extension was not in effect.
ดับเบิลยูดับเบิลยูอี > รายชื่อผู้ที่ได้แชมป์ทริปเปิลคราวน์ ในดับเบิลยูดับเบิลยูอี > หญิง

| Champion | Singles championships (both needed)> Raw | Singles championships (both needed)> SmackDown | Tag team championship> Tag Team |
| --- | --- | --- | --- |
| Bayley | February 13, 2017 | May 19, 2019 | February 17, 2019 (with Sasha Banks) |
| Alexa Bliss | April 30, 2017 | December 4, 2016 | August 5, 2019 (with Nikki Cross) |
| Asuka | April 15, 2020 | December 16, 2018 | October 6, 2019 (with Kairi Sane) |
| Sasha Banks | July 25, 2016 | October 25, 2020 | February 17, 2019 (with Bayley) |
| Charlotte Flair | April 3, 2016 | November 14, 2017 |  December 20, 2020 (with Asuka) |
เวิลด์แชมเปี้ยนชิพเรสต์ลิง > รายชื่อผู้ที่ได้แชมป์ทริปเปิลคราวน์ ในดับเบิลยูซีดับเบิลยู

| แชมป์ | การชิงแชมป์หลัก> WCW World Heavyweight | การชิงแชมป์แท็กทีม> WCW World Tag Team | การชิงแชมป์รอง> WCW United States Heavyweight |
| --- | --- | --- | --- |
| ริก แฟลร์ | 11 มกราคม 1991 | 26 ธันวาคม 1976 (with Greg Valentine) | 29 กรกฎาคม 1977 |
| เล็ค ลูเกอร์ | 14 กรกฎาคม 1991 | 27 มีนาคม 1988 (with Barry Windham) | 11 กรกฎาคม 1987 |
| สติง | 29 กุมภาพันธ์ 1992 | 22 มกราคม 1996 (with Lex Luger) | 25 สิงหาคม 1991 |
| ไดมอนด์ ดัลลัส เพจ | 11 เมษายน 1999 | 31 พฤษภาคม 1999 (with Bam Bam Bigelow and Kanyon) | 28 ธันวาคม 1997 |
| โกลด์เบิร์ก | 6 กรกฎาคม 1998 | 7 ธันวาคม 1999 (with Bret Hart) | 20 เมษายน 1998 |
| เบรต ฮาร์ต | 21 พฤศจิกายน 1999 | 7 ธันวาคม 1999 (with Goldberg) | 20 กรกฎาคม 1998 |
| คริส เบนวา | 16 มกราคม 2000 | 14 มีนาคม 1999 (with Dean Malenko) | 9 สิงหาคม 1999 |
| สก็อตต์ สไตเนอร์ | 26 พฤศจิกายน 2000 | 1 พฤศจิกายน 1989 (with Rick Steiner) | 11 เมษายน 1999 |
| บูเกอร์ ที | 9 กรกฎาคม 2000 | 3 พฤษภาคม 1995 (with Stevie Ray) | 18 มีนาคม 2001 |
เอ็กซ์ตรีมแชมเปียนชิพเรสต์ลิง > รายชื่อผู้ที่ได้แชมป์ทริปเปิลคราวน์ ในอีซีดับเบิลยู

| แชมป์ | การชิงแชมป์หลัก> ECW World Heavyweight | การชิงแชมป์แท็กทีม> ECW World Tag Team | การชิงแชมป์รอง> ECW World Television |
| --- | --- | --- | --- |
| Johnny Hotbody | April 26, 1992 | April 3, 1993 (with Chris Candido and Chris Michaels) | August 12, 1992 |
| Sabu | October 2, 1993 | February 4, 1995 (with Taz) | November 13, 1993 |
| Mikey Whipwreck | October 28, 1995 | August 27, 1994 (with Cactus Jack) | May 13, 1994 |
| Taz | January 10, 1999 | December 4, 1993 (with Kevin Sullivan) | March 6, 1994 |
| Rob Van Dam | June 13, 2006 | June 27, 1998 (with Sabu) | April 4, 1998 |
1 ^ All of ECW's Championships are now defunct.
2 ^ Won title as part of WWE's ECW brand.
ดูเพิ่ม

แกรนด์ สแลม แชมเปี้ยนชิพ
อาเดลีนา เลแว็ก

| จักรพรรดินีอาเดลีนา |
| --- | --- |

จักรพรรดินีแห่งเฮติ
ประสูติ: ค.ศ. 1795
สวรรคต: ไม่ปรากฏ
พระราชสวามี: จักรพรรดิโฟสแต็งที่ 1
พระราชบุตร: เจ้าหญิงออลีฟว์ เจ้าหญิงเซลีตา
ราชวงศ์: ซูลุก
พระราชบิดา: มารี มีเชล เลแว็ก
เอลีซาแบ็ต อาเดลีนา เดรีวาล เลแว็ก (ฝรั่งเศส: Elizabeth Adélina Derival Lévêque; ค.ศ. 1795 – ไม่ปรากฏ) หรือต่อมาคือ อาเดลีนา ซูลุก (ฝรั่งเศส: Adelina Soulouque) เป็นจักรพรรดินีแห่งเฮติในจักรพรรดิโฟสแต็งที่ 1 ช่วงปี ค.ศ. 1849–1859
พระราชประวัติ

อาเดลีนา เลแว็ก เป็นธิดาของมารี มีเชล เลแว็ก (ฝรั่งเศส: Marie Michel Lévêque) ชาวเฮติลูกผสม มีพระขนิษฐาชื่อเกลลียา (ฝรั่งเศส: Clélia) มีป้าชื่อเออแฌน เพลซ็องซ์ (ฝรั่งเศส: Eugène Plésance) พระองค์มีพระธิดาจากการสมรสครั้งแรกคือออลีฟว์ (ฝรั่งเศส: Olive; 1832–1936)
อาเดลีนาและจักรพรรดิโฟสแต็งที่ 1 มีจิตปฏิพัทธ์ต่อกันหลายปี ก่อนอภิเษกสมรสในเดือนธันวาคม ค.ศ. 1849 และถูกสถาปนาขึ้นเป็นจักรพรรดินีแห่งเฮติและประทับร่วมกับพระราชสวามีในปอร์โตแปรงซ์ ใน ค.ศ. 1850 จักรพรรดิโฟสแต็งที่ 1 ทรงรับออลีฟว์เป็นพระราชธิดาบุญธรรม และสถาปนาขึ้นเป็นเจ้าหญิง ส่วนอาเดลีนากับจักรพรรดิโฟสแต็งมีพระราชธิดาด้วยกันเพียงพระองค์เดียวคือเจ้าหญิงเซลีตา (ฝรั่งเศส: Célita)
ต่อมาทั้งจักรพรรดิโฟสแต็งและจักรพรรดินีอาเดลีนาผ่านพระราชพิธีบรมราชาภิเษกโดยจักรพรรดินโปเลียนที่ 1 เมื่อวันที่ 18 เมษายน ค.ศ. 1852 การนี้ได้สถาปนาเกลลียาพระขนิษฐาขึ้นเป็นเจ้าหญิงด้วย
ใน ค.ศ. 1858 เกิดการการปฏิวัติโดยฟาบร์ แฌฟราร์ (ฝรั่งเศส: Fabre Geffrard) และบังคับให้จักรพรรดิโฟสแต็งต้องสละราชบัลลังก์ในปี 1859 ส่วนพระชนม์ชีพของจักรพรรดินีอาเดลีนาในปัจฉิมวัยไม่เป็นที่ปรากฏ
พระราชกรณียกิจ

ในฐานะจักรพรรดินี พระองค์ได้มีการแต่งตั้งตำแหน่งนางข้าหลวงและนางในซึ่งทั้งหมดเป็นกลุ่มสังคมชั้นสูงใหม่ในรัชกาลจักรพรรดิโฟสแต็ง ที่ล้วนมีฐานันดรเป็นดัชเชส เคาน์เตส และบารอนิส และเสด็จออกปฏิบัติพระราชกรณียกิจทุกวันอังคาร
แหล่งข้อมูลอื่น

Christopher Buyers. "Soulouque Genealogy (Page 6)". สืบค้นเมื่อ 2009-10-17.
John Bigelow: Jamaica in 1850: or, The Effects of Sixteen Years of Freedom on a Slave Colony
Harriet Gibbs Marshall: The Story of Haiti: From the Discovery of the Island by Christopher Columbus to the Present Day. Christopher Publishing House, 1930
โมเช คัตซาฟ

| โมเช คัตซาฟ |
| --- | --- |
משה קצב‎


ประธานาธิบดีอิสราเอล คนที่ 8
ดำรงตำแหน่ง 1 สิงหาคม ค.ศ. 2000 – 1 กรกฎาคม ค.ศ. 2007
นายกรัฐมนตรี: อีฮัด บารัก อาเรียล ชารอน เอฮุด โอลเมิร์ต
ก่อนหน้า: เอเซอร์ ไวซ์มัน
ถัดไป: ชิมอน เปเรส
 
ข้อมูลส่วนบุคคล
เกิด:  (1945-12-05) 5 ธันวาคม ค.ศ. 1945 (79 ปี) แยซด์, อิหร่าน
เชื้อชาติ: Israeli Iranian
ศาสนา: ศาสนายูดาห์
พรรคการเมือง: ลิคุด
คู่สมรส: ฮิลา คัตซาฟ (1969–ปัจจุบัน)
บุตร: 5
วิชาชีพ: นักการเมือง

โมเช คัตซาฟ (ฮีบรู: מֹשֶׁה קַצָּב, อังกฤษ: Moshe Katsav; เกิดที่ Musa Qasab ในวันที่ 5 ธันวาคม ค.ศ. 1945) เป็นนักการเมืองเชื้อสายอิหร่าน-ยิวในประเทศอิสราเอล และเป็นประธานาธิบดีคนที่ 8 ในปี ค.ศ. 2000 – 2007 แต่ในช่วงปลายของการดำรงตำแหน่งเขาถูกกล่าวหาว่าข่มขืนผู้ใต้บังคับบัญชาหญิงคนหนึ่ง เขาจึงตัดสินใจลาออกจากตำแหน่งในปี ค.ศ. 2007 เพื่อเป็นการต่อรอง และปฏิเสธข้อตกลงกับอัยการและสาบานว่าเขาจะพิสูจน์ความบริสุทธิ์ของเขาในศาล ต่อมาในวันที่ 30 ธันวาคม ค.ศ. 2010 เขาถูกศาลตัดสินว่ามีความผิดในข้อหาข่มขืนจริง และมีความผิดฐานขัดขวางกระบวนการยุติธรรมและติดสินบนเจ้าพนักงาน ในท้ายที่สุดแล้วศาลฎีกาพิพากษาให้เขาจำคุกเป็นเวลา 7 ปี
แหล่งข้อมูลอื่น

Moshe Katsav's Profile from BBC
วิกิมีเดียคอมมอนส์มีสื่อเกี่ยวกับ โมเช่ คัตซาฟ
วิกิข่าว มีข่าวที่เกี่ยวข้อง: Former Israeli president Moshe Katsav goes to prison for rape
| ด ค ก ประมุขแห่งรัฐอิสราเอล |
| --- | --- | --- |
| ประธานของ   สภาแห่งรัฐเฉพาะกาล |  ดาวิด เบ็น-กูรีย็อน (1948)  ไชม์ ไวซ์มันน์ (1948–1949)  |  |
| ประธานาธิบดี |  ไชม์ ไวซ์มันน์ (1949–1952)  ยิทแชค เบน-ซวี (1952–1963)  ซัลมาน ชาซาร์ (1963–1973)  เอฟราอิม คัทซีร์ (1973–1978)  ยิตซัก นาวอน (1978–1983)  เชม เฮอร์ซอก (1983–1993)  เอเซอร์ ไวซ์มาน (1993–2000)  โมเช คัตซาฟ (2000–2007)  ชิมอน เปเรส (2007–2014)  ริวเวน ริฟลิน (2014–2021)  ไอแซก เฮอร์ซอก (2021–)  |  |
อาบูราอาเงะ

อาบูราอาเงะ
อาบูราอาเงะ (ญี่ปุ่น: 油揚げ) เป็นอาหารญี่ปุ่นที่ผลิตจากถั่วเหลือง สามารถผลิตได้โดยการตัดเต้าหู้เป็นชิ้นบาง ๆ แล้วทอดครั้งแรกที่อุณหภูมิ 110–120 องศาเซลเซียส และทอดอีกครั้งที่อุณหภูมิ 180–200 องศาเซลเซียส อาบูราอาเงะมักใช้ในการห่ออินาริซูชิ (稲荷寿司) และเพิ่มลงในซุปมิโซะ นอกจากนี้ยังมีการเพิ่มลงในอุด้งซึ่งเรียกว่า คิตสึเนะอุดง เนื่องจากมีตำนานที่ว่าสุนัขจิ้งจอก (คิตสึเนะ) ชอบเต้าหู้ทอด นอกจากนี้อาบูราอาเงะยังสามารถยัดไส้เช่นนัตโตได้ก่อนลงทอดอีกครั้ง
นอกจากนี้ยังมีรูปแบบที่หนากว่า เรียกว่า อัตสึอาเงะ (厚揚げ) หรือ นามาอาเงะ (生揚げ)